Ο ΔΕΚΑΛΟΓΟΣ ΤΗΣ ΕΠΙΤΥΧΙΑΣ

Εν όψει των εξετάσεων της ερχόμενης Τετάρτης 8 Ιουλίου, 9:05-10:15, σας παρακαλώ να διαβάσετε ΠΟΛΥ ΠΡΟΣΕΚΤΙΚΑ και να ακολουθήσετε ΑΠΑΡΕΓΚΛΙΤΑ τις παρακάτω οδηγίες, με σκοπό την απρόσκοπτη διεξαγωγή της εξέτασης και την επιτυχία σας σε αυτήν:

1) Ανοίγετε τον υπολογιστή σας τουλάχιστον 20 λεπτά νωρίτερα, δηλ. 8.45 (για το ενδεχόμενο να υπάρχει κάποια ενημέρωση του λογισμικού).

2) Επιλέγετε κανονικό υπολογιστή (desktop ή laptop), αν υπάρχει η δυνατότητα αυτή (αντί για tablet ή κινητό).

3) Επιλέγετε ενσύρματη σύνδεση στο διαδίκτυο, αν υπάρχει η δυνατότητα αυτή (αντί για wi-fi).

4) Ζητάτε από τα υπόλοιπα άτομα που βρίσκονται στο ίδιο σπίτι/χώρο μαζί μας να μην χρησιμοποιήσουν καθόλου το διαδίκτυο μέχρι τις 11:00

5) Ελέγχετε τη σύνδεσή σας στο διαδίκτυο, π.χ. ανοίγοντας ένα βιντεάκι στο youtube. Βάσει των σημείων 1-5, καθίσταται σαφές ότι η συνδεσιμότητα στο διαδίκτυο είναι ΑΠΟΚΛΕΙΣΤΙΚΑ δική σας ευθύνη!

6) Κάνετε είσοδο, με τους κωδικούς σας, στη σελίδα της εξέτασης του μαθήματος δέκα λεπτά νωρίτερα (8.55): <https://exams.eclass.upatras.gr/courses/LIT150/>, πάτε στις «Ασκήσεις» και εντοπίζετε την άσκηση «ΕΞΕΤΑΣΕΙΣ ΗΡΟΔΟΤΟΥ 2020».

7) Διώχνετε όλους τους άλλους (και τα κατοικίδιά σας) από το δωμάτιο, μένετε μόνοι μας και είστε έτοιμοι, με ψυχραιμία, να ξεκινήσετε την Άσκηση στις 09:05 ακριβώς.

8) Αφού ξεκινήσετε την Άσκηση στις 09:05, έχετε 70 λεπτά για να απαντήσετε σε 40 ερωτήσεις πολλαπλής επιλογής. Απαντάτε σε κάθε ερώτηση με τη σειρά, χωρίς να αρχίσετε να ανοίγετε βιβλία/σημειώσεις ή να ψάχνετε στο διαδίκτυο. Θα χάσετε πολύτιμο χρόνο και θα αγχωθείτε, χωρίς αποτέλεσμα. Βασίζεστε στις γνώσεις σας και διατηρείτε την ψυχραιμία σας. Ελέγχετε τον χρόνο που θα μετράει ανάποδα στο πάνω δεξί μέρος της οθόνης, ώστε να διαχειρίζεστε έξυπνα τον χρόνο που σας απομένει.

9) Σε καμία περίπτωση δεν πατάτε το κουμπί Back («πίσω») του browser, γιατί θα διακοπεί η Άσκηση και μετά καλό Σεπτέμβρη! Παρομοίως, σε καμία περίπτωση δεν πατάτε ούτε το κόκκινο κουμπί «Ακύρωση» ούτε το πράσινο κουμπί «Υποβολή», πριν τελειώσετε την άσκηση, γιατί πάλι καλό Σεπτέμβρη! Πατάτε μόνο το μπλε κουμπί «Επόμενο». Αν θέλετε να περιηγηθείτε ανάμεσα στις ερωτήσεις (εφόσον αυτό είναι απολύτως απαραίτητο), πατάτε πάνω στους μπλε κύκλους/τετράγωνα με τους αριθμούς των ερωτήσεων (1-20). Ούτε το «Προηγούμενο» πατάτε ούτε το Back, γιατί και πάλι καλό Σεπτέμβρη!

10) Αφού απαντήσετε και τις 40 ερωτήσεις με τη σειρά, τότε και μόνο τότε πατάτε το πράσινο κουμπί «Υποβολή».

Αν ακολουθήσετε πιστά όλα τα παραπάνω, δεν θα έχετε κανένα απολύτως πρόβλημα.

Καλή επιτυχία!